
Text rozhodnutia
Súd: Krajský súd Bratislava Spisová značka: 1S/29/2010 Identifikačné číslo súdneho spisu: 1010200306 Dátum vydania rozhodnutia: 22. 07. 2013 Meno a priezvisko sudcu, VSÚ: JUDr. Nora Halmová ECLI: ECLI:SK:KSBA:2013:1010200306.2 Opravné uznesenie Krajský súd v Bratislave v právnej veci žalobcu: EUREA, občianske združenie, Tupého 25/A, 831 01 Bratislava, zastúpený: Mgr. Vladimír Šárnik, Národného oslobodenia 25, 900 27 Bernolákovo, proti žalovanému: Ministerstvo vnútra Slovenskej republiky, so sídlom Pribinova 2, 812 72 Bratislava, o preskúmanie zákonnosti rozhodnutia žalovaného č. MV-SLV-14/OLVS-2010 zo dňa 19.01.2010, takto r o z h o d o l : Rozsudok Krajského súdu v Bratislave č.k. 1S/29/2010-22 zo dňa 19.1.2012 sa vo výroku opravuje tak, že výrok správne znie: ,,Krajský súd v Bratislave napadnuté rozhodnutie žalovaného č. MV-SLV-14/ OLVS-2010 zo dňa 19.01.2010 ako aj fiktívne rozhodnutie zo dňa 15.01.2010 zrušuje podľa §250j ods. 2 písm. d) OSP a vec sa vracia žalovanému na ďalšie konanie“ . o d ô v o d n e n i e : Žalobou doručenou Krajskému súdu v Bratislave dňa 26.01.2010 sa žalobca domáhal preskúmania rozhodnutia žalovaného č. MV-SLV-14/OLVS-2010 zo dňa 19.01.2010 v spojení s fiktívnym rozhodnutím Ministerstva vnútra SR zo dňa 15.01.2010, ktoré mu časovo predchádzalo. Podľa § 164 veta prvá a druhá O.s.p, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Nakoľko vo výroku písomného vyhotovenia rozsudku došlo k chybe v písaní, keď vo výroku nebolo uvedené prvostupňové fiktívne rozhodnutie, súd na návrh žalovaného doručený Krajskému súdu v Bratislave dňa 23.03.2012, v zmysle § 164 O.s.p. uvedenú chybu v písaní opravil. Poučenie: Proti tomuto uzneseniu možno podať odvolanie do 15 dní odo dňa jeho písomného doručenia na Najvyšší súd Slovenskej republiky, prostredníctvom Krajského súdu v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

